laion/Wikipedia-Exotic huggingface dataset:
מגדל גייט טאוור

מגדל גייט טאוור (ביפנית: ゲートタワービル) הוא גורד שחקים ובניין משרדים בן 16 קומות באוסקה, יפן. המגדל, שנבנה ב-1989–1992, ידוע בכך שכביש איקדשי (אנ') (כביש 11) עובר בין הקומה החמישית לקומה השביעית של המגדל. על גג המגדל יש מנחת מסוקים. מאז תקופת מייג'י המוקדמת, לבית עסק שעסק בייצור עץ ופחם היה זכויות קניין על חלקת האדמה, שבה המגדל קיים כיום. ב-1983, אושר פיתוח מחדש של השטח, אך ללא קבלת היתר בנייה, בשל תכנון מתקדם של הכביש המהיר. בעלי זכויות הקניין סירבו לכך, ונהילו משא ומתן עם תאגיד הנשין, האחראי על בניית הכביש, למשך כ-5 שנים. אף על פי שבדרך כלל תאגידי כבישים מהירים רוכשים את הקרקע שהם בונים עליה כביש מהיר או מעליה, לא מובטח שלא יועלו בעיות. מסיבה זו, חוקי הכביש המהיר, חוקי תכנון ערים, חוקי שיפוץ ערים וחוקי בנייה עודנו בחלקם ב-1989 כדי לאפשר פיתוח מזורז של כבישים מהירים ומבנים באותו מרחב. מערכת זו תוכננה במקור כדי להקל על בניית כביש הטבעת השני במינאטו, טוקיו, אך בסופו של דבר לא הושם שם. במקום זאת, החוק איפשר לבנות את המעבר בתוך הבניין, ולכן נהפך לבניין הראשון ביפן שכביש מהיר עובר בו. בדרך כלל, כבישים מהירים עדיין בנויים מתחת לאדמה במקרים אלה, ומעבר בבניין הוא אירוע נדיר ביותר. מדיה וקבצים בנושא מגדל גייט טאוור בוויקישיתוף אתר האינטרנט הרשמי של מגדל גייט טאוור (ביפנית) Hanshin Expressway and Gate Tower Building Photoset Schneider, Kate (2014-01-09). "Are these the most outrageous hotel designs ever?". News.com.au. אורכב מ-המקור ב-1 ביולי 2015. נבדק ב-16 ביוני 2015. {{cite web}}: (עזרה) Hackl, Martin; Witt, Marco; Bethke, Simon; Beils, Martina (28 בדצמבר 2016). "Verkehrsplanung: Durch dieses Hochhaus führt eine Autobahn" [Transportation planning: An Expressway passes through this sky scraper]. Galileo Magazine (בגרמנית). ProSieben (397). ארכיון מ-2022-10-15. נבדק ב-2022-05-22. {{cite journal}}: (עזרה) Verkehrsplanung: Durch dieses Hochhaus führt eine Autobahn [Transportation planning: An Expressway passes through this sky scraper]. Galileo Lunch Break (בגרמנית). אורכב מהמקור ב-2022-05-22. נבדק ב-2 בינואר 2020. {{cite AV media}}: (עזרה)תחזוקה - ציטוט: bot: original URL status unknown (link) "El Gate Tower Building de Osaka, o cuando las autopistas atraviesan edificios". Japonismo (בספרדית). 2014-10-14. ארכיון מ-2016-08-23. נבדק ב-16 ביוני 2015. {{cite web}}: (עזרה) Isaac, Hamza (2014-12-10). "10 Bizarre Buildings And Their Fascinating Histories". Gizmodo. ארכיון מ-2017-12-01. נבדק ב-16 ביוני 2015. {{cite web}}: (עזרה)
רמת קונדופריי

רמת קונדופריי (באנגלית: Kondofrey Heights; בבולגרית: Кондофрейски възвишения) היא רמה בצידו הדרום-מזרחי של חצי האי טריניטי, בחצי האי אנטארקטיקה שבאנטארקטיקה. שיא גובהה של הרמה - 1,115 מטרים מעל פני הים (בפסגת סקאקאוויצה). אורכה של רמת קונדופריי 9.2 קילומטרים (בכיוון מזרח - מערב); רוחבה של רמת קונדופריי 7.5 קילומטים (בכיוון צפון - דרום). רמת קונדופריי ממוקמת ממזרח לרמת דטרויט; רמת קונדופריי ממוקמת מדרום לקרחון ויקטורי וממערב למצר הים תעלת הנסיך גוסטב, שבים וודל. אוכף פודגומר מקשר את רמת קונודופריי עם רמת דטרויט. הרמה מופתה לראשונה בשנת 1996, על ידי סוקרים גרמנים וסוקרי הסקר האנטארקטי הבריטי. הרמה נקראת על שם הכפר קונדופריי שבמערב בולגריה. רמת קונדופרי תצלום לוויין באתר קופרניקס
פרארי SP12 EC

פרארי SP12 EC (באיטלקית: Ferrari SP12 EC) היא מכונית ספורט במרכב קופה בעלת שני מקומות ישיבה, שיוצרה על ידי פרארי בשנת 2022. היא נחשפה ב-25 במאי 2012. היא נבנתה עקב בקשה מיוחדת של אריק קלפטון על ידי מחלקת ההתאמה האישית של פרארי. היא מבוססת על פרארי 458 איטליה. היא מעוצבת על פי בקשת הלקוח ומשלבת אלמנטים מפרארי 458 איטליה ופרארי 512. גם תא הנוסעים מעוצב כבקשת הלקוח, וכולל שילוב אלמנטים של אותם דגמי פרארי. היא כוללת מנוע בנזין V8 צילנדרים בנפח 4.5 ליטר המספק 570 כ"ס ב-9,000 סל"ד ומומנט מרבי של 55 קג"מ ב-6,000 סל"ד. תיבת הילוכים כפולת מצמדים בעלת שבעה הילוכים. התאוצה מ-0 ל-100 קמ"ש אורכת 3.4 שניות והמהירות המרבית עומדת על 325 קמ"ש (202 מייל לשעה). צריכת הדלק המשולבת עומדת על 13.7 ליטר לכל 100 ק"מ. פליטת הפחמן דו-חמצני עומדת על 320 גרם לק"מ. מדיה וקבצים בנושא פרארי SP12 EC בוויקישיתוף Ferrari SP12 EC officially unveiled, Motor1.com (באנגלית) Ferrari SP12 EC pour Eric Clapton, Boitier Rouge, ‏2014-03-20 (ב־) Ferrari SP12 EC, la 458 speciale di Eric Clapton è "ufficiale", Motor1.com (באיטלקית) Official: Clapton’s one-off Ferrari, Top Gear, ‏2012-05-28 (באנגלית)
לחיים טיש תורה (אלבום)

שגיאות פרמטריות בתבנית:אלבום 'סוג: אלבום אולפן' אינו ערך חוקי לחיים טיש תורה הוא האלבום ה-18 בסדרת האלבומים לחיים טיש. האלבום כולל שירים וניגונים חסידיים הקשורים לקדושתה של התורה ולחג השבועות והוא מכיל 30 רצועות. את האלבום הפיק יוסף משה כהנא וחברת לחיים הפקות, כשעל העיבוד המוזיקלי חיים מנחם הרטמן. הפצת האלבום נעשתה בידי 'גרינטק' ו'ניגון מיוזיק. באלבום משתתפים בעלי הנגנים והזמרים החסידיים יוסף משה כהנא, משולם גרינברגר, יעקב יהודה דסקל, משה שטעקל וברוך ויזל. מקהלת הילדים פרחי לחיים וילד הפלא בערי קרוס. כשעל המקהלות אחראיים פנחס ביכלר והרש'ל בריסק. את עטיפת האלבום עיצבו מלכות וקסברגר. יוסף משה כהנא אהרלה סמט ברוך ויזל יעקב יהודה דסקל משה שטעקל משולם גרינברגר ילד הפלא בערי קרויס מקהלת הילדים פרחי לחיים הרש'ל בריסק פנחס ביכלר מוישי קרויס מקהלה: יעקב רוטבלט, סיני ברמץ, מיכאל ויינברגר, ברוך ויזל, אלי שפריי, מוטי רוטלר מקהלת הילדים פרחי לחיים: אלייעזר מינקאף, מענדל וואלף פישער, שלום מייזעלס, מרדכי פנחס ברקוביץ, משה וייס, אברהם יצחק לייבוביץ, עזריאל ברגר, שלוימי רייזמן, אביעזר מרדכי גוטמן דף האלבום לחיים טיש שבועות, תורה, באתר jewishmusic.fm לחיים טיש תורה, רשימת השמעה, באתר יוטיוב מידע על האלבום לחיים טיש תורה באתר MusicBrainz ידיעה אודות האלבום 'לחיים טיש - תורה' באתר 'חסידיניוז'.
ליברטה

ליברטה (אנגלית: Liberta) היא יישוב עירוני באנטיגואה וברבודה, זהו היישוב השלישי בגודלו במדינה. נכון ל־2013, ביישוב מתגוררים כ־3,400 איש. בסביבות המאה ה-19 בעת שחרור בריטי של עבדים באנטיגואה וברבודה הבריטית, לבעלת מטעים קולוניאליים היו בעיות כלכליות והיא נאלצה למכור חלק מרכושה במגרשים קטנים. העבדים לשעבר בשכונה קנו את כל הנכסים הקטנים, שכן הם רצו להחזיק בקרקע לנצח. "ליברטה", כלומר חירות והוקרה לעם המשוחרר, הפך לשם היישוב בשנת 1835. עד 1842, שלט מצויר ליד גבולו נכתב: "הכפר של ליברטה". בעלי הקרקע החדשים התיישבו מיד על המגרשים שרכשו, בנו את בתיהם וטיפחו את גינותיהם. מלבד העבודה במטעים סמוכים, הם עבדו גם במכונאות במספנת נלסון בנמל פלמות'. בהמשך עבדו צאצאיהם גם במלאכות אחרות, כמו חייטים ובעלי חנויות. מדיה וקבצים בנושא ליברטה בוויקישיתוף
דימיטריה פאפאזוגלו

דימיטריה פאפאזוגלו (ברומנית: Dimitrie Papazoglu;‏ 28 במרץ 1811 - 2 באוגוסט 1892) היה בויאר ואיש צבא רומני (הגיע לדרגת לוטננט-קולונל), היסטוריון וגאוגרף. שם המשפחה פאפאזוגלו בא ממקור יווני ומשמעו זה "בן של כומר". פאפאזוגלו נולד בבוקרשט, אז בירת נסיכות ולאכיה, במשפחת בויארים. במסגרת פעילותו בצבא השתתף בדיכוי מהומות הבולגרים בבראילה בשנים 1841 - 1843, לקח חלק במהפכת 1848 ולקח חלק בכיבוי השריפה הגדולה בבוקרשט. בשנת 1855 פרש מהצבא בדרגת מאיור, אך בשנת 1884, כשצבא רומניה עבר ארגון מחדש, קודם לדרגת לוטננט קולונל. פאפאזוגלו עסק רבות בהיסטוריה ובמיוחד בהיסטוריה של העיר בוקרשט. הוא עסק גם בארכאולוגיה, היה קומיסר של משרד ההדרכה וארגן מוזיאון, שבו הציג את ממצאיו. 1859 ‏ Harta generală a României (המפה הכללית של רומניה) 1864 ‏ Atlasul geografic și statistic al României (האטלס הגאוגרפי והסטטיסטי של רומניה) 1891 ‏ Istoria fondărei orașului București (ההיסטוריה של ייסוד העיר בוקרשט) מדיה וקבצים בנושא דימיטריה פאפאזוגלו בוויקישיתוף
מרבה בשיעורים

הלכה, מרבה בשיעורים הוא כלל בהלכות שבת, ויום טוב לפיו, כל מלאכה - אף כשהיא מוגדרת כמלאכה אחת - כאשר תוצאת המלאכה מרובה מבסיס ההיתר, הדבר מוגדר כמרבה בשיעורים. הגמרא דנה בעניין ריבוי בשיעורים ביום טוב - שבו הותר לבשל לצורך אוכל נפש - מה הדין במקרה בו אישה נצרכת לבשל חתיכת בשר אחת, האם יכולה להניח בסיר חתיכות בשר נוספות על אף שהיא אינה צריכה להם לצורך יום טוב. הצד להתיר הוא שמאחר שפעולה זו מוגדרת ממילא כמבשל אפילו אם תניח בסיר חתיכה אחת, וכיון שהדבר הותר, שוב לא יהיה איסור בהוספת חתיכות נוספות, מקור נוסף מובא בתלמוד בעי רבא חולה שאמדוהו לשתי גרוגרות ויש שתי גרוגרות בשתי עוקצין ושלש בעוקץ אחת הי מינייהו מייתינן שתים מייתינן דחזו ליה או דלמא שלש מייתינן דקא ממעטא קצירה. כלומר הגמרא מסתפקת בשבת במקום חולה, שאמדוהו שצריך שני גורגרות, וממה נפשך יעברו על איסור קוצר, האם עדיף שני גורגרות בשני קצירות או שלשה גורגרות בקצירה אחת. דהיינו שפשוט לגמרא שכאשר יש שני גרוגרות בקצירה אחת ושלשה גורגרות בקצירה אחת, וודאי שיקצרו את השנים משום מרבה בשיעורים. נחלקו הראשונים האם איסור מרבה בשיעורים אסור מדאורייתא כלומר, כל שייסוד הפעולה אסורה מהתורה, כך ריבוי המלאכה אסורה מהתורה. והרשב"א. חולק וסובר שהאיסור הוא מדרבנן, מכיוון וכל הפעולה מבוססת על מלאכה אחת מרבה בשיעורים לא יקרא מלאכה בפני עצמה. בפשטות דברי התלמוד מוכח שמרבה בשיעורים מותר ביום טוב, הרשב"א סובר מכיוון שהאיסור להרבות בשיעורים מדרבנן, בשבת אסרו חכמים, וביום טוב לא אסרו. הר"ן [שם] חולק עליו, ולדעתו אסור מהתורה להרבות בשיעורים. הוא מחלק בין יום טוב לבין שבת, שבת דחויה אצל פיקוח נפש, ולכן אסור להרבות בשיעורים, מלאכת אוכל נפש הותרה ביום טוב, ולכך מותר להרבות בשיעורים. הריטב"א סובר שאין היתר מרבה בשיעורים אם כוונתו לצורך חול בניגוד לשיטת רש"י. מהגמרא מוכח שגדר הדין של מרבה בשיעורים, הוא דווקא שעל בסיס הגדרת המלאכה האחת שאנו דנים, אותו אדם הרבה בשיעורים, דהיינו הפעולה שהאדם עשה לא הוגדרה כמלאכה חדשה אלא באותה מלאכה הרבה בשיעורים. ולכך ההבדל הוא מהותי בין הנחת קדירת תבשיל בבת אחת עם כמות מעל המותרת, לבין הנחת קדירה על האש ולאחר מכן הוסיף עוד חתיכות בשר, הרי לנו שבהוספה האדם עבר על מלאכת מבשל חדשה ובכך אין פעולה זו מוגדרת כמרבה בשיעורים אלא כבישול בפני עצמו. והדבר דומה לאפיית פת בתנור שעל כל פת עובר על איסור אפייה, ורדייה בפני עצמו משום שכל אחד זוהי מלאכה בפני עצמה. תלמוד בבלי, מסכת ביצה, דף י"ז, עמוד א' תלמוד בבלי, מסכת מנחות, דף ס"ד, עמוד א' פירוש הר"ן על הרי"ף על תלמוד בבלי, מסכת ביצה, דף י"ז, עמוד א' דברי הרשב"א הובאו בר"ן שם תלמוד בבלי, מסכת ביצה, דף י"ז, עמוד א' וברש"י טז ע"ב, ותוספות שם ד"ה ממלא. מובא בר"ן ט: באלפס ד"ה ומיהא] ביצה טו ע"ב במשנה ביצה יז ההיתר ברשב"א הוא מסברת שמילוי התנור [הקדרה] מועילה לאיכות האפייה והבישול
ווקר: אינדפנדנס

ווקר: אינדפנדנס (באנגלית: Walker: Independence) היא סדרת דרמה מערבונית אמריקאית שפותחה על ידי אנה פריק עבור רשת "The CW". הסדרה מהווה פריקוול לאירועי סדרת הטלוויזיה "ווקר", המשודרת גם היא ב-"The CW". הסדרה עלתה לשידור ב-6 באוקטובר 2022. עלילת הסדרה מתרחש בשלהי המאה ה-19, ועוקבת אחר אבי ווקר, תושבת בוסטון אמידה שבעלה נרצח לנגד עיניה בזמן מסעם מערבה, שדרכה מצטלבת עם של הויט רולינס, נוכל מנוסה, בחיפוש אחר נקמה ברוצח בעלה. עד מהרה, מסעם של אבי והויט לוקח אותם לאינדפנדנס, טקסס, עיירה קטנה עם עתיד גדול. קתרין מקנמרה – אביגיל "אבי" ווקר, אמה הקדמונית של משפחת ווקר, המחפשת נקמה ברוצח בעלה. מאט בר – הויט רולינס, נוכל ואביו הקדמון של הויט רולינס. גרג הובנסיאן – השריף טום דיווידסון, אביה הקדמון של משפחת דיווידסון ורוצח בעלה של אבי. לורנס קאו – קאי ג'סטין ג'ונסון קורטז – קליאן פילמון צ'יימברס – סגן השריף אוגוסטוס קייטי פינדלי – קייט, סוכנת פדרלית הפועלת בעיירה תחת מסווה של רקדנית בורלסקה. ברנדון סקלנאר - ליאם טימותי גראנדרוס - שיין בדצמבר 2021, נמסר כי סדרת פריקוול לסדרה "ווקר", נמצאת בתהליכי פיתוח עבור רשת "The CW", וכי על הפקתה בפועל יהיו אמונים אנה פריק וג'ארד פדלקי. בפברואר 2022, נמסר כי הרשת הזמינה פרק פיילוט לסדרה הפוטנציאלית, ובמאי 2022, נמסר כי לאחר שהבכירים ברשת היו מרוצים מפרק הפיילוט, הסדרה הוזמנה רשמית. את עלילת הסדרה פיתחה וכתבה פריק יחד עם התסריטאי שיימוס פאהיי, שהיה אמון על כתיבת תסריט פרק הפיילוט. בפברואר 2022, נמסר כי לצוות השחקנים הראשי לוהקו ג'סטין ג'ונסון קורטז, ומאט באר. במרץ 2022, נמסר כי השחקנית קתרין מקנמרה לוהקה לדמותה של אביגיל "אבי" ווקר, אמם הקדמונית של משפחת ווקר. ב-19 במאי 2022, הופץ הטריילר הרשמי עבור הסדרה. "ווקר: אינדפנדנס", במסד הנתונים הקולנועיים IMDb (באנגלית) "ווקר: אינדפנדנס", באתר Rotten Tomatoes (באנגלית) "ווקר: אינדפנדנס", באתר Metacritic (באנגלית) "ווקר: אינדפנדנס", במסד הנתונים הקולנועיים KinoPoisk (ברוסית) "The CW Network Announces Its Seven-Night Primetime Schedule for 2022-2023" (Press release). The CW. May 19, 2022. Retrieved May 22, 2022 – via The Futon Critic. Walker: Independence | Legacy | Season Trailer | The CW, retrieved May 22, 2022. Andreeva, Nellie (December 8, 2021). "'Walker' Prequel 'Independence' Executive Produced By Jared Padalecki In Works At The CW". Deadline Hollywood. Retrieved May 22, 2022. White, Peter (2022-02-03). "'Walker: Independence', 'The Winchesters' & 'Gotham Knights' Land Pilot Orders At The CW". Deadline. Retrieved May 22, 2022. Petski, Denise (May 12, 2022). "'Gotham Knights', 'Walker: Independence' & 'The Winchesters' Picked Up To Series By the CW". Deadline Hollywood. Retrieved May 22, 2022. Porter, Rick (May 12, 2022). "Supernatural and Walker Prequels, Gotham Knights Land CW Series Orders". The Hollywood Reporter. Penske Media Corporation Retrieved May 22, 2022. Petski, Denise (February 25, 2022). "'Walker: Independence': Justin Johnson Cortez Joins CW Pilot". Deadline Hollywood. Retrieved May 22, 2022. Andreeva, Nellie (February 28, 2022). "Matt Barr To Star In 'Walker: Independence' CW Pilot As Hoyt Rawlins". Deadline Hollywood. Retrieved May 22, 2022. "Arrow Alum Cast in Lead Role of The CW's Walker Prequel Spinoff". ComicBook. Retrieved May 22, 2022. "Walker Spinoff Walker: Independence Trailer Released by The CW". TV Shows. Retrieved May 22, 2022.
דיוויזיית הפאנצרגרנדיר ה-11 (בונדסוור)

דיוויזיית הפאנצרגרנדיר ה-11 (בגרמנית: 11. Panzergrenadierdivision או בקיצור 11. PzGrenDiv) הייתה דיוויזיית פאנצרגרנדיר של הבונדסוור אשר הייתה ממוקמת באולדנבורג. הדיוויזיה הוקמה ב-1 במאי 1959. היא הייתה חלק מהקורפוס הראשון, ושימשה גם ככוח עתודה של קבוצת הארמיות הצפונית של נאט"ו. מפקדת הדיוויזיה נמצאה באולדנבורג. בפועל, הדיוויזיה מעולם לא השתתפה בקרבות, אולם סיפקה סיוע אזרחי במספר אסונות טבע שהתרחשו באזור. לאחר סיום המלחמה הקרה עבר הבונדסוור צמצום נרחב, ובמסגרת זו פורקה הדיוויזיה ב-30 בספטמבר 1994. דיוויזיית הפאנצרגרנדיר ה-11
מפרץ רריטאן

מפרץ רריטאן (באנגלית: Raritan Bay) הוא מפרץ של האוקיינוס האטלנטי בין המדינות ניו יורק וניו ג'רזי. המפרץ ממוקם במקום המפגש בין מצר ארתור לנהר רריטאן, הזורם אל המפרץ ממערב. המפרץ תחום מצפונו ברובע סטטן איילנד של העיר ניו יורק והעיירה פרת' אמבוי שבניו ג'רזי, ומדרומו במחוז מונמאות' של ניו ג'רזי. המפרץ והנהר קרויים על שם שבט רריטאן - שבט של הלנאפי שהתגורר באזור עד המאה ה-17, עת התיישבו באזור מתיישבים הולנדיים. המפרץ היה בעבר אתר דיג ושימש בעיקר לדיג צדפות, אולם בראשית המאה ה-20 נחפרה במפרץ תעלה המאפשרת לספינות מסחריות להיכנס לארתור קיל בדרכן לנמל ניוארק. בעקבות חפירת תעלה זו פחת בצורה משמעותית מספר הצדפות במפרץ. מדיה וקבצים בנושא מפרץ רריטאן בוויקישיתוף ההיסטוריה הגאולוגית של מפרץ רריטן
דיוויזיית הפאנצר ה-12 (בונדסוור)

דיוויזיית הפאנצר ה-12 (בגרמנית: 12. Panzerdivision או בקיצור 12. PzDiv) הייתה דיוויזיית שריון של הבונדסוור אשר הייתה ממוקמת בטאוברבישופסהיים. הדיוויזיה הוקמה ב-1 בינואר 1961. היא הייתה בתחילה דיוויזיית פאנצרגרנדיר והייתה חלק מהקורפוס השני. ב-1970 היא הוגדרה מחדש כדיוויזיית פאנצר והפכה לחלק מ הקורפוס השלישי. היא שימשה גם ככוח עתודה של קבוצת הארמיות המרכזית של נאט"ו. לאחר סיום המלחמה הקרה עבר הבונדסוור צמצום נרחב, ובמסגרת זו פורקה הדיוויזיה ב-30 בספטמבר 1994. מדיה וקבצים בנושא דיוויזיית הפאנצר ה-12 בוויקישיתוף דיוויזיית הפאנצר ה-12
גמר גביע אופ"א 1972

גמר גביע אופ"א של עונת 1971/1972, היה הגמר הראשון של גביע אופ"א; הוא שוחק בשני מפגשים במתכונת בית-חוץ, ובו נקבע כי הזוכה בטורניר היא טוטנהאם הוטספר האנגלית, שגברה על בת ארצה וולברהמפטון וונדררס. הקבוצות שיחקו שני משחקים שנערכו ב-3 במאי וב-17 במאי 1972, זה היה הגמר הראשון של טורניר אירופאי בו השתתפו שתי קבוצות מאותה ההתאחדות. גמר גביע אירופה לאלופות 1972
דיוויזיית הפאנצרגרנדיר ה-13 (בונדסוור)

דיוויזיית הפאנצרגרנדיר ה-13 (בגרמנית: 13. Panzergrenadierdivision או בקיצור 13. PzGrenDiv) הייתה דיוויזיית פאנצרגרנדיר של הבונדסוור אשר הייתה ממוקמת בלייפציג. הדיוויזיה הוקמה ב-26 בספטמבר 1990. היא הוקמה בעקבות איחוד גרמניה מחדש ושילבה יחידות מהבונדסוור המערב-גרמני ומצבא העם הלאומי המזרח-גרמני. הדיוויזיה היוותה את תרומתה הקבועה של גרמניה לקורפוס הרב-לאומי צפון-מזרח. כוחות מהדיוויזיה השתתפו במלחמת קוסובו במלחמת האזרחים המקדונית ובמלחמת אפגניסטן. הדיוויזיה פורקה ב-28 ביוני 2013. דיוויזיית הפאנצרגרנדיר ה-13
דיוויזיית הפאנצרגרנדיר ה-14 (בונדסוור)

דיוויזיית הפאנצרגרנדיר ה-14 (בגרמנית: 14. Panzergrenadierdivision או בקיצור 14. PzGrenDiv) הייתה דיוויזיית פאנצרגרנדיר של הבונדסוור אשר הייתה ממוקמת בנויברנדנבורג. הדיוויזיה הוקמה ב-3 באוקטובר 1990. היא הוקמה בעקבות איחוד גרמניה מחדש ושילבה יחידות מהבונדסוור המערב-גרמני ומצבא העם הלאומי המזרח-גרמני. הדיוויזיה היוותה את תרומתה הקבועה של גרמניה לקורפוס הרב-לאומי צפון-מזרח. כוחות מהדיוויזיה השתתפו במלחמת בוסניה, מלחמת קוסובו ובמלחמת אפגניסטן. הדיוויזיה פורקה ב-31 בדצמבר 2008. דיוויזיית הפאנצרגרנדיר ה-14
הדיוויזיה הדרומית

הדיוויזיה הדרומית (בגרמנית: Division Süd) הייתה דיוויזיה קצרת ימים של הבונדסוור אשר התקיימה בין אוקטובר 2013 לדצמבר 2014. בסוף שנת 2013 החליטה מפקדת הבונדסוור על עריכת רפורמות מקיפות בדיוויזיית הפאנצר העשירית - אחת הדיוויזיות החזקות והמצוידות ביותר של הבונדסוור. לשם כך, פוצלו מרבית יחידות הדיוויזיה והועברו לוויטשהיים. על בסיס יחידות אלו הוקמה "הדיוויזיה הדרומית" שנועדה בהדרגה להפוך ליורשת של דיוויזיית הפאנצר העשירית. הכינוי "הדרומית" נועד לרמוז על ההצבה המתוככנת של הדיוויזיה בדרום גרמניה. אל יחידות אלו צורפו יחידות נוספות מדיוויזיית התובלה האווירית המבצעית. בדצמבר 2014 הסתיימה הקמת הדיוויזיה ושמה שונה ל"דיוויזיית הפאנצר העשירית". היא קיבלה את הסמלים והמורשת ההיסטורית של הדיוויזיה. הדיוויזיה הדרומית ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הדיוויזיה הדרומית".
הקורפוס הראשון (בונדסוור)

הקורפוס הראשון (בגרמנית: I. Korps) היה קורפוס של הבונדסוור אשר התקיים בין השנים 1956–1995. הקורפוס הוקם ב-2 ביולי 1956 וכלל בתחילה את דיוויזיית הגרנדיר ה-1 ואת דיוויזיית הפאנצר ה-3. בהמשך סופחה אל הקורפוס דיוויזיית הגרנדיר ה-6 ובשנת 1959 דיוויזיית הפאנצרגרנדיר ה-11. יחידות הקורפוס הוגדלו בהדרגה ככל שגבר החשש לפרוץ מלחמה עם ברית ורשה, ובשיאו הוא כלל 114,000 חיילים - כרבע מכלל הבונדסוור. בעקבות סיום המלחמה הקרה ואיחוד גרמניה מחדש, עבר הבונדסוור צמצום משמעותי אשר במסגרתו פורק הקורפוס הראשון. על בסיסו הוקם הקורפוס הראשון הגרמני-הולנדי. Geschichte und Aufstellung des I. Korps Das I. Korps in Niedersachsen Beschreibung der Geschichte des I. Korps Bestand BH 7-1 „I. Korps“: Beständeübersicht und Findmittel im Bundesarchiv
עבדולסאמד עבדולחי

עבדולסאמד עבדולחי (בסומלית: Cabdulsamed Cabdullaahi; נולד ב-19 בינואר 1997) הוא כדורגלן סומלי המשחק בעמדת הקשר. עבדולחי התחיל את הקריירה שלו בקוזאקן בויס. ב-10 בספטמבר 2016 ערך את הופעת הבכורה שלו בקבוצה בניצחון 0-2 נגד ספרטה רוטרדם ב'. בקיץ 2018 עבדולחי הצטרף לצעירי ספרטה רוטרדם במדיה רשם 19 משחקי ליגה וכבש 3 שערים. כעבור שנה חתם בדן בוס מהליגה ההולנדית השנייה. בקיץ 2020 חתם בארגוטליס מהליגה היוונית השנייה. ב-12 בינואר 2024 חתם בדצ'יץ'. עבדולחי נולד בהולנד להורים שהיגרו מסומליה ולכן הוא זכאי לייצג את המדינה אף על פי שלא גר בה מעולם. ב-5 בספטמבר 2019 ערך את הופעת הבכורה שלו בנבחרת סומליה בניצחון 0-1 נגד זימבבואה. עבדולסאמד עבדולחי, באתר Transfermarkt עבדולסאמד עבדולחי, באתר Soccerway עבדולסאמד עבדולחי, באתר National Football Teams עבדולסאמד עבדולחי, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עבדולסאמד עבדולחי".
הקורפוס השני (בונדסוור)

הקורפוס השני (בגרמנית: II. Korps) היה קורפוס של הבונדסוור אשר התקיים בין השנים 1956–1993. הקורפוס הוקם ב-2 ביולי 1956 וכלל בתחילה את דיוויזיית הגרנדיר ה-2, דיוויזיית הגרנדיר ה-4, דיוויזיית הפאנצר ה-5, הדיוויזיה ההררית ה-1 והדיוויזיה האווירית ה-1. בימות שלום, הקורפוס היה כפוף ישירות למפקדה הראשית של הבונדסוור. במקרה של המלחמה הקורפוס היה אמור לעבור תחת פיקוד קבוצת הארמיות המרכזית של נאט"ו. חיילים מהקורפוס נשלחו לסומליה ככוח שמירת שלום (קבוצת התמיכה הגרמנית בסומליה). ב-1993 בעקבות סיום המלחמה הקרה ואיחוד גרמניה מחדש, עבר הבונדסוור צמצום משמעותי. במסגרת זו, פורקו כל הקורפוסים של הבונדסוור. הקורפוס השני שינה את שמו ל"קורפוס השני הגרמני-אמריקני". בפועל, כל החיילים בקורפוס היו גרמנים, והתרומה האמריקנית הצטמצמה בקציני קישור במפקדת הקורפוס. במקרה חירום, דיוויזיית השריון האמריקנית ה-1 הייתה אמורה להיות מוכפפת לקורפוס. חיילים מהקורפוס השתתפו במלחמות יוגוסלביה. ב-2005 עבר הבונדסוור צמצום נוסף, אשר במסגרתו פורק גם הקורפוס השני. Bestand BH 7-2 „II. Korps“ im Bundesarchiv „Forschungsprojekt: Integrationsprobleme multinationaler Streitkräfte“ Webseite von Stephan Lang
יורופופ

יורופופ (באנגלית: Europop; מאוית גם כיורו פופ) הוא סגנון מוזיקת פופ שנוצר באירופה בין אמצע שנות ה-60 עד סוף שנות ה-60, והתפתח לאורך שנות ה-70 המאוחרות. סגנון היורופופ עמד בראשי מצעדי המוזיקה לאורך שנות ה-80 וה-90. במהלך שנות ה-70 ותחילת שנות ה-80, היו להקות שונות השייכות לז'אנר פופולריות באירופה הקונטיננטלית בלבד, למעט הלהקה השוודית אבבא (1972–1983), שזכתה להצלחה גדולה בבריטניה, בצפון אמריקה ובאוסטרליה. בסוף שנות ה-80 ותחילת שנות ה-90 הפך היורופופ לפופולרי מאוד. לאורך שנות ה-90 המאוחרות ותחילת שנות ה-2000, נמנתה להקת הדאנס האיטלקית אייפל 65 מבין הלהקות הבולטות הפעילות בז'אנר. בשנות ה-2000, אחת הנציגות הפופולריות ביותר של מוזיקת היורופופ הייתה להקת הפופ השוודית אלקזר. גם להקות פופ משנות ה-90 כמו הספייס גירלז, אקווה, סטפס ובקסטריט בויז הושפעו מז'אנר היורופופ. בסוף שנות ה-80 ותחילת שנות ה-90, הביאו רוקסט ואייס אוף בייס את היורופופ לקהל המיינסטרים האמריקאי והבריטי. אחד ההבדלים העיקריים בין פופ אמריקאי לאירופאי הוא שהיורופופ קרוב יותר לסגנוני הדאנס והטראנס. להקות יורופופ אלקטרופופ טראנס ווקאלי יורודאנס יורופופ, באתר אנציקלופדיה בריטניקה (באנגלית) Paul Simpson: The Rough Guide to Cult Pop: The Songs, the Artists, the Genres, the Dubious Fashions. Rough Guides 2003, ISBN 1-84353-229-8, p. 56 (restricted online version (Google Books))
הקורפוס השלישי (בונדסוור)

הקורפוס השלישי (בגרמנית: III. Korps) היה קורפוס של הבונדסוור אשר התקיים בין השנים 1957–1994. הקורפוס הוקם ב-2 ביולי 1956 והוצב בגבול גרמניה המערבית-צ'כוסלובקיה. הקורפוס היה כפוף ישירות למפקדה העליונה של הבונדסוור. במקרה של מלחמה מול ברית ורשה הקורפוס היה אמור לעבור תחת פיקוד הארמייה האמריקנית ה-7. בשנת 1970 לקורפוס צורפה דיוויזיית הפאנצר ה-12 עם סיום המלחמה הקרה ואיחוד גרמניה מחדש, הוחל בפירוק הקורפוס, שהסתיים ב-31 במרץ 1994. Bestand BH 7-3 „III. Korps“ im Bundesarchiv
הקורפוס הרביעי (בונדסוור)

הקורפוס הרביעי (בגרמנית: IV. Korps) היה קורפוס של הבונדסוור אשר התקיים בין השנים 1991–2002. הקורפוס הוקם ב-16 באפריל 1991 בעקבות איחוד גרמניה מחדש. מטרתו הייתה לקלוט יחידות סדירות מצבא העם הלאומי כדי שניתן יהיה לשלבן בהמשך בצורה מסודרת בבונדסוור. חיילי הקורפוס פיקחו גם על יציאת הכוחות הסובייטיים מגרמניה המזרחית. הקורפוס פורק ב-31 במרץ 2002. הקורפוס הרביעי
גמביט המלכה (ספר)

גמביט המלכה (באנגלית: The Queen's Gambit) הוא ספר מאת וולטר טוויס, המספר את סיפורה של יתומה המתגלה כעילוי בשחמט ובד בבד מתמודדת עם התמכרויות קשות. הספר עובד לסדרת טלוויזיה מצליחה באותו השם. בעקבות הצלחתה של סדרת הטלוויזיה תורגם הרומן לעברית. אליזבת (בת') הרמון היא יתומה בודדה הגדלה בבית יתומים דתי בקנטאקי. חייה משתנים בגיל שמונה כאשר היא מתגלה כעילוי במשחק השחמט. היא עמלה לפתח את כישרונה ולהתקדם בעולם השחמט הנשלט בידי גברים מבוגרים, אולם בד בבד נאלצת להתמודד עם התמכרות לתרופות הרגעה ולאלכוהול. בגיל צעיר היא הופכת לאלופת ארצות הברית בשחמט, אולם חלומה האמיתי הוא לנסוע לרוסיה ולשחק מול האלופים האגדיים של ברית המועצות. בשנת 1983 נעשה ניסיון להפוך את הרומן לסרט עלילתי, כשעיתונאי הניו יורק טיימס ג'סי קורנבלוט רכש את הזכויות לתסריט. כשהסופר טוויס מת בשנת 1984, נמכרו הזכויות על הסרט לאולפן אחר, אך הפרויקט בוטל בשל חששות כלכליים. בשנת 1992 רכש התסריטאי הסקוטי אלן שיאץ' את הזכויות לתסריט. בין הבמאים שהיו מעורבים בשלב כלשהו בפרויקט היו מייקל אפטד וברנרדו ברטולוצ'י, אך כל אחד מהם עבר בסופו של דבר לפרויקטים אחרים. בשנים 2007 ו-2008 עבד שיאץ' עם הית' לדג'ר במה שהיה אמור להיות הופעת הבכורה של לדג'ר כבמאי ומי שהיה אמור לככב לצד אליוט פייג'. צילומי הפקה וצילומים עיקריים תוכננו לסוף שנת 2008, אך הוקפאו עם מותו של לדג'ר. במרץ 2019 הזמינה נטפליקס סדרה בת שבעה פרקים המבוססת על הרומן. סקוט פרנק הוא התסריטאי, הבמאי והמפיק בפועל, ואניה טיילור-ג'וי מגלמת את בת' בתפקיד הראשי. ב-8 במרץ 2021 פורסם כי חברת ההפקות Level Forward רכשה את הזכויות להפקת מחזה על בסיס הספר. גמביט המלכה, באתר OCLC (באנגלית) בועז כהן, "גמביט המלכה": גם מי שראה את הסדרה ימצא עומק, רגש ויופי בספר, באתר הארץ, 8 באפריל 2021 סמדר שילוני, מקספרוב ועד היוצרים של "משחקי הכס": מאחורי הקלעים של "גמביט המלכה", באתר ynet, 15 בנובמבר 2020 "The Queen's Gambit to become a stage musical"